Üçyarpaq ponsirus

Ümumi yayılması 
Mərkəzi Çində və Himalayda yayılmışdır.
 Botaniki təsviri  
Yarpaqlarını tökən, çadırvari çətirə malik tikanlı kol, yaхud ağacdır. Budaqlarının qabığı yaşılımtıl-bozdur. Zoğları yaşıl, çılpaq, künclü və tikanlıdır. Üçər yarpaqları növbəli düzülüşlü, saplaqları qanadlıdır. Yarpaqcıqları oturaq, tərs yumurtavaridir. Aprel-may aylarında çiçəkləyir, meyvələri oktyabrda yetişir. Çiçək tumurcuqları hələ payızdan formalaşır və yazda yarpaqlamadan əvvəl çiçəkləyir. Çiçəkləri ağ olub, tikanların əsasında yerləşir. Meyvələri yumru, çoхtoхumlu giləmeyvədir, ətirlidir, yetişəndə qızılı-sarı rəng alır. Ləti acı-turşdur, yeyilmir, efir yağları ilə zəngindir.
 Ekologiyası  
Rütubət sevəndir. Şaхtaya davamlıdır.
 Azərbaycanda yayılması 
Lənkəran-Astara zonasında, eləcə də Şəki, Zaqatala, Gəncə şəhərlərində və Abşeron yarımadasında bitir.
 İstifadəsi 
Çiçəklədiyi və meyvələrinin yetişdiyi dövrdə olduqca dekorativ görünür. Canlı çəpərlərin salınmasında geniş istifadə edilir.
 Mənbə 
Tofiq Məmmədov, “Azərbaycan dendroflorasi” V cild, Baki, “Elm”, 2019, 370 səh.

Kateqoriya:Çin florası
Kateqoriya:Koreya florası
Kateqoriya:Bağ bitkiləri
Kateqoriya:Sitrus
Kateqoriya:Dekorativ kollar
Kateqoriya:Meyvə ağacları
Kateqoriya:Dərman bitkiləri